
ประกาศเทศบาลตำบลหนองพ้อ
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
                       (แทนตำแหน่งที่ว่าง) ประจำปีงบประมาณ พ.ศ. 2554
------------------------------------------

 

ด้วยเทศบาลตำบลหนองพ้อ จะดำเนินการสรรหาและเลือกสรรบุคคลเป็นพนักงานจ้างตามภารกิจ(แทนตำแหน่งที่ว่าง) ประจำปีงบประมาณ พ.ศ. 2554 จำนวน 1 ตำแหน่ง 1 อัตรา
อาศัยอำนาจตามความในมาตรา 15 และมาตรา 23 วรรคท้าย แห่ง พ.ร.บ. ระเบียบบริหารงาน
บุคคลส่วนท้องถิ่น พ.ศ. 2542 ประกาศคณะกรรมการพนักงานเทศบาลจังหวัดพัทลุง เรื่อง หลักเกณฑ์และเงื่อนไขเกี่ยวกับพนักงานจ้าง ประกาศ ณ วันที่ 30 มิถุนายน พ.ศ. 2547 จึงประกาศรับสมัครบุคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ ในตำแหน่งดังนี้
1.  ตำแหน่งที่รับสมัคร   

     พนักงานจ้างตามภารกิจ จำนวน 1 ตำแหน่ง 1 อัตรา ดังนี้  




1. ตำแหน่งผู้ช่วยครูผู้ดูแลเด็ก (แทนตำแหน่งที่ว่าง)
จำนวน    1    อัตรา
2.  คุณสมบัติและลักษณะต้องห้ามของผู้ซึ่งจะได้รับการจ้างเป็นพนักงานจ้าง
      ผู้สมัครสอบจะต้องมีคุณสมบัติทั่วไปและคุณสมบัติเฉพาะสำหรับตำแหน่ง ดังนี้




2.1  คุณสมบัติทั่วไป
ผู้ซึ่งจะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้ามตามหมวด 
1   ข้อ  4 แห่งประกาศคณะกรรมการพนักงานเทศบาลจังหวัดพัทลุง  เรื่อง  หลักเกณฑ์และเงื่อนไขเกี่ยวกับพนักงานจ้าง  ลงวันที่  30  มิถุนายน  2547  ดังนี้



(1)  มีสัญชาติไทย



(2)  มีอายุไม่ต่ำกว่าสิบแปดปี และไม่เกิน  60  ปี



(3)  ไม่เป็นบุคคลล้มละลาย



(4)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล 



(5) ไม่เป็นผู้ดำรงตำแหน่งทางการเมือง  กรรมการพรรคการเมืองหรือเจ้าหน้าที่ในพรรคการเมือง



(6)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น



(7)  ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(8)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น

2.2  คุณสมบัติเฉพาะตำแหน่ง  
ผู้สมัครจะต้องเป็นผู้มีคุณสมบัติเฉพาะตำแหน่งสำหรับตำแหน่งนั้น (รายละเอียดตาม
เอกสารแนบท้ายประกาศ)


3.  กำหนดวัน เวลา และสถานที่รับสมัคร


     ผู้ประสงค์จะสมัคร ขอและยื่นใบสมัครพร้อมหลักฐานด้วยตนเองได้ ณ สำนักงานเทศบาลตำบลหนองพ้อ อำเภอควนขนุน จังหวัดพัทลุง ตั้งแต่วันที่  7 – 15  มิถุนายน 2554 เวลา 08.30 – 16.30 น.               เว้นวันหยุดราชการ


4.  เอกสารและหลักฐานที่ใช้สมัคร
1. ใบสมัคร
2. รูปถ่ายหน้าตรง ไม่สวมหมวกและไม่สวมแว่นตาดำ ขนาด 1 นิ้ว จำนวน 3 รูป (ถ่ายครั้ง
     เดียวกันไม่เกิน 6 เดือน)
3. สำเนาหลักฐานแสดงคุณวุฒิการศึกษา ที่ตรงตามมาตรฐานกำหนดตำแหน่ง โดยจะต้องสำเร็จการศึกษา และได้รับอนุมัติจากผู้มีอำนาจอนุมัติภายในวันที่รับสมัคร จำนวน 1 ฉบับ
4. สำเนาทะเบียนบ้าน จำนวน   1   ฉบับ
5. สำเนาบัตรประจำตัวประชาชน จำนวน   1   ฉบับ
6. ใบรับรองแพทย์ ที่แสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล (แพทย์ออกให้ไม่เกิน 1 เดือน) จำนวน   1   ฉบับ
7. สำเนาหลักฐานอื่น ๆ เช่น สำเนาทะเบียนสมรส , สำเนาใบเปลี่ยนชื่อ – สกุล , สำเนาหลักฐานเกี่ยวกับการเกณฑ์ทหาร (ถ้ามี)
8. หนังสือรับรองจากนายจ้างหรือหน่วยงาน จำนวน  1  ฉบับ
9. เอกสารทุกฉบับให้ใช้กระดาษ A4 เท่านั้น และรับรองสำเนาถูกต้องทุกฉบับ
5.  ค่าธรรมเนียมการสมัคร
     ผู้สมัครต้องเสียค่าธรรมเนียมสมัคร ในอัตรา 100 บาท (ค่าธรรมเนียมการสมัครจะไม่จ่ายคืน
ให้ไม่ว่ากรณีใด ๆ)


6.  ประกาศรายชื่อ ผู้มีสิทธิเข้ารับการสรรหารและเลือกสรร



     เทศบาลตำบลหนองพ้อ จะประกาศรายชื่อผู้มิสิทธิเข้ารับการสรรหาและเลือกสรรในวันที่       17 มิถุนายน 2554 โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ และให้เป็นหน้าที่ของผู้สมัครที่ต้องไปตรวจรายชื่อเอง ทั้งนี้ หากคณะกรรมการดำเนินการสรรหาและเลือกสรรตรวจพบภายหลังว่าผู้สมัครใดมีคุณสมบัติไม่ตรงตามที่กำหนดหรือเป็นผู้ขาดคุณสมบัติคณะกรรมการฯ จะตัดสิทธิผู้นั้น มิให้เข้ารับการสรรหาและเลือกสรร หรือพิจารณาไม่ให้ผ่านการสอบสรรหาและเลือกสรรหรือถอนรายชื่อผู้นั้นออกจากบัญชีรายชื่อผู้ผ่านการสรรหาและเลือกสรร


7.  หลักเกณฑ์และวิธีการเลือกสรร


     1. หลักเกณฑ์การเลือกสรรบุคคลเพื่อปฏิบัติงานยึดหลัก “สมรรถนะ” ที่จำเป็นต้องใช้สำหรับการปฏิบัติงานในตำแหน่ง ประกอบด้วย



ก. ความรู้ของบุคคลในเรื่องต่าง ๆ ที่จำเป็นต่อการปฏิบัติงาน



ข. ความสามารถหรือทักษะเฉพาะของบุคคลในเรื่องต่าง ๆ ที่จำเป็นต่อการปฏิบัติงาน



ค. คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน

     2. วิธีการเลือกสรร ตำแหน่งสำหรับผู้มีคุณวุฒิ ประเมินสมรรถนะด้วยวิธีการสอบข้อเขียน และวิธีการสัมภาษณ์


8.  ประกาศกำหนดวัน เวลา และสถานที่สรรหาและเลือกสรร


     วัน เวลา และสถานที่สรรหาและเลือกสรร จะประกาศให้ทราบก่อนดำเนินการสรรหาและเลือกสรรไม่น้อยกว่า 3 วันทำการ โดยปิดประกาศไว้ที่ป้ายประชาสัมพันธ์  ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ และเป็นหน้าที่ของผู้สมัครที่ต้องไปตรวจดูรายชื่อและวัน เวลา สถานที่เอง


9.  หลักเกณฑ์และวิธีการสอบแข่งขัน


     การดำเนินการเลือกสรร ประกอบด้วย 3 ภาค




1. ภาคความรู้ความสามารถทั่วไป


จำนวน   100   คะแนน



2. ภาคความรู้ความสามารถที่ใช้เฉพาะตำแหน่ง
จำนวน   100   คะแนน



3. ภาคความรู้ความเหมาะสมกับตำแหน่ง

จำนวน   100   คะแนน


10.  เกณฑ์การตัดสิน


      ผู้ได้รับการเลือกสรรต้องผ่านเกณฑ์การตัดสินในการสรรหาและเลือกสรร โดยต้องได้คะแนนไม่ต่ำกว่าร้อยละ 60 ของแต่ละภาควิชาที่สอบ

11.  การประกาศรายชื่อผู้ได้รับการสรรหาและเลือกสรร


เทศบาลตำบลหนองพ้อ  จะประกาศรายชื่อผู้ได้รับการสรรหาและเลือกสรรให้ทราบ โดยทั่วกัน โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ
12.  การขึ้นบัญชีรายชื่อผู้ผ่านการเลือกสรร

1. การขึ้นบัญชีรายชื่อผู้ผ่านการเลือกสรร จะเรียงลำดับที่จากผู้ผ่านการเลือกสรรที่ได้
คะแนนสูงสุด ลงมาตามลำดับ ถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า



2. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน 1 ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก



3. ผู้ที่ได้ขึ้นบัญชีรายชื่อผู้ผ่านการเลือกสรร ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการเลือกสรร คือ 



- ผู้นั้นไม่มารายงานตัวและทำสัญญาจ้างในเวลาที่ผู้มีอำนาจสั่งจ้างกำหนด



- ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการเลือกสรร



13.  การบรรจุและแต่งตั้ง


       ผู้ที่ผ่านการสรรหาและเลือกสรรจะได้รับการทำสัญญาจ้างเป็นพนักงานจ้างของเทศบาลตำบลหนองพ้อ โดยความเห็นชอบของคณะกรรมการพนักงานเทศบาลจังหวัดพัทลุง (ก.ท.จ.พัทลุง) ตามลำดับที่ขึ้นบัญชีไว้ต่อไป
จึงประกาศมาให้ทราบโดยทั่วกัน



ประกาศ  ณ  วันที่   30  พฤษภาคม  2554  

(ลงชื่อ) 






      (นายพิทักษ์  พวงมณี)





                     นายกเทศมนตรีตำบลหนองพ้อ
เอกสารแนบท้ายประกาศเทศบาลตำบลหนองพ้อ
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
(แทนตำแหน่งที่ว่าง) ลงวันที่ 30  พฤษภาคม  พ.ศ.  2554
-------------------------------

พนักงานจ้างตามภารกิจ
ตำแหน่ง ผู้ช่วยครูผู้ดูแลเด็ก 
จำนวน   1   อัตรา


1.  คุณสมบัติเฉพาะสำหรับผู้ดำรงตำแหน่ง


     1. มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ และ


     2. ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า 3 ปี โดยมีหนังสือรับรองการปฏิบัติงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน และ


     3. มีใบอนุญาตประกอบวิชาชีพครู


2. หน้าที่ความรับผิดชอบ


     ปฏิบัติหน้าที่เกี่ยวกับการจัดประสบการณ์เรียนรู้ การส่งเสริมการเรียนรู้ พัฒนาผู้เรียน ปฏิบัติงานทางวิชาการของศูนย์พัฒนาเด็กเล็ก โดยจะต้องผ่านการเตรียมความพร้อมและพัฒนาอย่างเข้มก่อนแต่งตั้งให้ดำรงตำแหน่งครูเช่นเดียวกับผู้ดำรงตำแหน่งครูผู้ช่วย และปฏิบัติหน้าที่อื่นตามที่ได้รับมอบหมาย


3.  ลักษณะงานที่ปฏิบัติ



     1. ปฏิบัติงานเกี่ยวกับการจัดประสบการณ์เรียนรู้ และส่งเสริมการเรียนรู้ของผู้เรียนด้วยวิธีการที่หลากหลาย โดยเน้นผู้เรียนเป็นสำคัญ


     2. จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์ และคุณลักษณะตามวัย


     3. ปฏิบัติงานวิชาการของศูนย์พัฒนาเด็กเล็ก


     4. ปฏิบัติงานเกี่ยวกับการจัดระบบการดูแลช่วยเหลือผู้เรียน


     5. ปฏิบัติงานความร่วมมือกับเครือข่ายการพัฒนาเด็กปฐมวัย


     6. ปฏิบัติงานอื่นตามที่ได้รับมอบหมาย


4.  ค่าตอบแทน


     กำหนดให้ได้รับอัตราค่าตอบแทน (ค่าจ้าง) เริ่มต้นที่ขั้นต่ำสุดของอันดับ จ.3 เดือนละ   7,940.- บาท และเงินเพิ่มการครองชีพชั่วคราวตามนัย ก.จ. ก.ท.และ ก.อบต.ในการประชุมครั้งที่ 6/2551 เมื่อวันที่ 25 มิถุนายน 2551

